Дата: 26.12.2020

Группа 20-ЭК-2д

Наименование дисциплины: Чеченский язык

Тема Дешан латтам

 Кхечу дашах хилла доцчух схьадалаза дош олу: болх, лам, юрт, корта, тхьамда.Кхечу дашах хиллачух схьадаьлла дош олу, масала: белхало (рабочий), белхахо (работник), ламанхо, ламаро, юьртахо, махкахо, куьйгалла, куьйгалхо, коьрталла, тхьамдалла.Вовшех схьадевллачу дешнех гергара (я цхьанаораман) дешнаш олу: хьеха, хьехийта, хьехам, хьехар, хьехархо; деша, дешийта, дешар, дешархо; дийца, дийцийта, дийцар, дийцархо.2. Гергарчу дешнийн лардан юкъарчу декъах орам олу, масала: хьеха, хьехийта, хьехам, хьехар, хьехархо, юьртахо, белхало.3. Орамна хьалха а лаьтташ, цунна керла маьIна лучу лардан декъах дешхьалхе олу: дIаделла кор (дIатоттуш делла), схьаделла кор (схьаозош делла), схьаэца, дIайилла, тIетаса.4. Орамна тIехьа а лаьтташ, цунна керла маьIна лучу лардан декъах суффикс олу: чIешалг, белхало, махкахо, адамалла, къинхетам.5. Дешнашна юккъе уьйр а тосуш, дешан хийцалучу декъах чаккхе олу, масала: Зарган коре дIахIоьттира. Иза корах арахьаьжира.6. Дешан чаккхе дIаяьккхича бухадуьсучу декъах лард олу. Заргана Мареме еша книга елира.7. Схьадовлазчу дешнийн орам а, лард а цхьаъ хуьлу, масала: кор, неI, куьг, пен, беш, да, йоI, кIант, воI.Схьадевллачу дешнийн лард орамал йоккха хуьлу, цундела схьадевллачу дешнийн лард кхаа декъах лаьтта: орамах, дешхьалхенах, суффиксах, амма и дерриге дакъош цхьана дашехь хила а, ца хила а тарло, масала: дIадешарца: дIадешар – лард, дIа – дешхьалхе, деш – орам, ар – суффикс, ца – чаккхе; белхалочуьнца: белхало – лард, белх – орам, ало – суффикс, чуьнца – чаккхе; юьртахой: юьртахо – лард, юьрт – орам, ахо – суффикс, й – дуккхаллин терахьан чаккхе; дIадийцарца: дIадийцар – лард, дIа – дешхьалхе, дийц – орам, а – инфинитиван суффикс, р – масдаран суффикс, ткъа – ар чолхе суффикс ю, ца – чаккхе. Цу кеппара, цхьана дашехь ши суффикс а, ши дешхьалхе а хила тарло, масала: дIатIеведира, дIатIевахара, дIаяздайтар. Дешан латтаман (хIоттаман) таблицехь дешнийн къестийна маьIнийн дакъош кхета атта хир ду

**Контрольные вопросы**

1.Муьлхачух олу схьадаьлла дош?

2. Муьлхачух олу схьадалаза дош ?

3.Вовшех схадевллачу дешнех х1у олу ?

Преподаватель \_\_\_\_\_\_\_\_\_\_\_\_\_\_\_\_Газимагомаева З.А.